DE ANIMAL. HIST, IX. 29 . 5o. 445 
vnum conficiunt. Is cum adoleuerit, exit et sobo- 
lem sumtam atque abductam in aiueum secum ad 
babitandum collocat. De coitu crabronum nihil 
exploratum adhuc habemus: neque vnde foetus 
oriatur. Igitur inter apes aculeo carent tum fuci tum 
reges ipsi: sed et vesparum quaedam non habent, 
quemadmodum supra dictum est. At crabrones 
omnes habere compertum est. Tantum de principe 
adhuc, habeat nec ne is, accuratius inquirendum 
est. 
CAP, XXX. (vulgo XLIII. Scaligero 
CAR LXYII.) 
Bombylii (bombyces Gazae et Scaligero ) sub 
saxis pariunt super terra, cellulis binis aut paulo 
pluribus. Inuenitur autem in his etiam mei quod¬ 
dam improbum inchoatum. [ Scaligero Cap, 
LXYIII.] Tenthredo autem crabroni similis: sed 
varia et lata, sicut apis. Liguritrix haec, et ma¬ 
cella sectatur. Ad pisces quoque atque eiusmodi 
cibos Luendos singularis aduolat. Parit sub terra, 
vt vespae. Foecunda quoque est, et nidus eius 
multo maior quam vesparum: etiam longior est. 
Talia sunt quae de apum et vesparum et aliorum 
eiusmodi opere ac vita dicenda erant, 
